Author: juraj.palus
Last saved by: dusan.tazky
Company: Ministerstvo spravodlivosti SR

Návrh
Uznesenie vlády Slovenskej republiky
č. ...
z ...

k materiálu návrh zabezpečenia prípravy a účasti výprav Slovenskej republiky na XXI. zimných olympijských hrách a X. zimných paralympijských hrách vo Vancouveri 

Číslo materiálu: | CD-2009-20762/7365-10:sekr.
Predkladateľ: | podpredseda vlády a minister školstva Slovenskej republiky
Vláda

A. 	berie na vedomie 
 
A. 1. 	návrh zabezpečenia prípravy a účasti výprav Slovenskej republiky na XXI. zimných olympijských hrách a X. zimných paralympijských hrách vo Vancouveri;

B. 	schvaľuje 
 
B. 1. 	účasť predsedu vlády Slovenskej republiky na XXI. zimných olympijských hrách vo Vancouveri,

B. 2. 	účasť podpredsedu vlády a ministra školstva Slovenskej republiky na XXI. zimných olympijských hrách vo Vancouveri,
B. 3. 	účasť ministerky práce, socálnych vecí a rodiny na X. zimných paralympijských hrách vo Vancouveri;
B. 4.    účasť štátnej tajomníčky Ministerstva školstva Slovenskej republiky na X. zimných paralympijských hrách vo Vancouveri;

C. 	ukladá 
podpredsedovi vlády a ministrovi školstva 
C. 1. 	zabezpečiť v rozpočte kapitoly Ministerstva školstva Slovenskej republiky na roky 2009 a 2010 finančné prostriedky potrebné na prípravu a účasť výprav Slovenskej republiky na XXI. zimných olympijských hrách a X. zimných paralympijských hrách vo Vancouveri; 
do 15. mája 2009 a do 10. januára 2010

podpredsedovi vlády a ministrovi školstva 
C. 2. 	v spolupráci so Slovenským olympijským výborom a Slovenským paralympijským výborom predložiť na rokovanie vlády Slovenskej republiky hodnotiacu správu o účasti výprav Slovenskej republiky na XXI. zimných olympijských hrách a X. zimných paralympijských hrách vo Vancouveri; 
do 30. júna 2010

podpredsedovi vlády a ministrovi školstva 
podpredsedovi vlády a ministrovi vnútra 
ministrovi obrany 
 
C. 3. 	vytvoriť optimálne podmienky pre zabezpečenie prípravy športovcov v rezortných športových strediskách prípravy športovej reprezentácie, ktorí sú kandidátmi štartu na XXI. zimných olympijských hrách a X. zimných paralympijských hrách vo Vancouveri; 
do 31. marca 2010

D. 	odporúča 
ministrovi kultúry 
ministrovi hospodárstva 
D. 1. 	využiť Slovenský dom na aktívnu propagáciu Slovenskej republiky počas konania XXI. zimných olympijských hier vo Vancouveri 
do 28. februára 2010.

Vykonajú:

podpredseda vlády a minister školstva 
podpredseda vlády a minister vnútra 
minister obrany 
minister hospodárstva 
minister kultúry

Na vedomie:

prezidentovi Slovenského olympijského výbou 
predseda Slovenského paralympijského výboru